මෙලොව කිසිදු ඡායාරූප ශිල්පියෙකුට හෝ කිසිදු කැමරාවකට එය කළ නොහැකි වේවි.එය ඔබේ දෑසින්ම බලා ගත යුතුයි.දහවලෙහි ගිනි ගෙන දැවෙන මන්නාරම් දූපත රාත්‍රියට හැඩ වන අයුරු බලන්නට,ඒ සුළඟේ ඇති මිහිර විඳින්නට,මන්නාරම් පාළම උඩට වී ගසාගෙන යන තරමේ සුළඟට හසු වන්නට වාසනාවක් තිබුය යුතුමය.ඒ අතින් මම වාසනාවන්ත වීමි.විභූතිභූෂණ නැවත මෙසේ කියයි."හිරු ‍රැසින් අඩක් වියැලුණ ඉලුක් වනයට සඳ ‍රැස් වැටී සිතේ ගැස්මක් ඇති කරවන තරම් වූ මායාකාරී සෞන්දර්යයක් නිර්මාණය කර තිබිණි.